**ДОГОВОР №………………/…………… г.**

Днес,….........................г., в гр. София, между:

**МИНИСТЕРСТВОТО НА ТРАНСПОРТА**, **ИНФОРМАЦИОННИТЕ ТЕХНОЛОГИИ И СЪОБЩЕНИЯТА**, с адрес гр. София 1000, ул. ”Дякон Игнатий” № 9, с ЕИК 000695388, ДДС № BG000695388 представлявано от ……….……………….. – …………………….. на Министерството на транспорта, информационните технологии и съобщенията и възложител на обществени поръчки, и **Иван Иванов** – директор на дирекция „Финанси”, наричано за краткост **„ВЪЗЛОЖИТЕЛ”**, от една страна,

и

……………….…………………………………………………., представлявано от ………………………………………………………………………. в качеството му на управител, със седалище и адрес на управление: гр. София, …………., ул. …………. № ……… с ЕИК…………. и IBAN………., определен за изпълнител на поръчката по Обява за обществена поръчка на стойност по чл. 20, ал. 3 от ЗОП с № …………………………….., наричано по-нататък **„ИЗПЪЛНИТЕЛ”**, от друга страна

се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извършва услуга с предмет: „Участие в провеждането на конкурси за назначаване на служители в дирекция „Звено за разследване на произшествията във въздушния, водния и железопътния транспорт“ в Министерството на транспорта, информационните технологии и съобщенията”. Договорът се изпълнява по условията на оферта рег. № …….. на **ИЗПЪЛНИТЕЛЯ.**

**ІІ. СРОК НА ДОГОВОРА**

**Чл. 2**. **(1)** Настоящият договор влиза в сила от датата на подписването му и е със срок на действие три години или до изчерпване на финансовия ресурс на **ВЪЗЛОЖИТЕЛЯ**, в размер на **35 000 лв.** (тридесет и пет хиляди лева) **без ДДС**, което от двете настъпи първо.

**(2)** Договорът се прекратява при настъпване на едно от двете събития, посочени в ал. 1.

## III. ВЪЗНАГРАЖДЕНИЕ И НАЧИН НА ПЛАЩАНЕ

**Чл. 3.** **(1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** възнаграждение за извършена услуга за всеки проведен конкурс. Възнаграждението е на стойност ………… лв. без ДДС и ………………… лв. с ДДС съгласно Ценовото предложение от оферта рег. № …….. на **ИЗПЪЛНИТЕЛЯ.**

**(2)** Размерът на плащането се определя от обема свършена работа според реално достигнатия етап при провеждане на всеки конкретен конкурс, в съответствие с Техническата спецификация от оферта рег. № …….. на **ВЪЗЛОЖИТЕЛЯ**, а именно:

1. При извършени дейности по раздел II, т. 1 – 5, включително, от тази спецификация (няма постъпили документи за участие в конкурс) – 10% от размера на възнаграждението, съгласно ценовото предложение на избрания изпълнител;
2. При извършване на дейности по раздел II, т. 1 – 6, включително, от тази спецификация (постъпилите документи за участие на кандидатите не отговарят на изискуемите условия и конкурса се прекратява) – 20% от размера на възнаграждението, съгласно ценовото предложение на избрания изпълнител;
3. При извършване на дейности по раздел II, т. 1 - 8, включително, от тази спецификация (документите в заявленията на кандидатите не удостоверяват изпълнението на минималните и специфични изисквания за заемането на длъжността и конкурса се прекратява) – 30% от размера на възнаграждението, съгласно ценовото предложение на избрания изпълнител;
4. При извършване на всички дейности по раздел II от тази спецификация (без значение броя на допуснатите кандидати) – пълният размер на възнаграждението, съгласно ценовото предложение на избрания изпълнител.

**(3)** Плащането се извършва в български лева по банков път, в срок от 30 (тридесет) дни след приключване на работата по конкурса срещу представяне на оригинална фактура и приемо-предавателен протокол за извършените дейности по всеки проведен конкурс.

**(4)** Плащането на възнаграждението по ал. 1 се извършва по банков път, по сметка на **ИЗПЪЛНИТЕЛЯ:**

…………………………. ….

IBAN………………………………….  
BIC……………………………………

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 4**. **ВЪЗЛОЖИТЕЛЯТ** има право да проверява по всяко време изпълнението на задълженията на **ИЗПЪЛНИТЕЛЯ.**

**Чл. 5**. **(1)** **ВЪЗЛОЖИТЕЛЯТ** има право да определи разумен срок, в който **ИЗПЪЛНИТЕЛЯТ** е длъжен да отстрани всички допуснати неточности по изготвения анализ на подадените документите. В този случай **ИЗПЪЛНИТЕЛЯТ** извършва работата без допълнително възнаграждение.

**(2)** **ВЪЗЛОЖИТЕЛЯТ** има право да прихване дължимите суми от неустойки при заплащане на извършена услуга за участие при провеждане на конкурс.

**Чл. 6. ВЪЗЛОЖИТЕЛЯТ** заплаща на **ИЗПЪЛНИТЕЛЯ** възнаграждение при условията и в сроковете, определени в този договор.

### V. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 7**. **(1)**  **ИЗПЪЛНИТЕЛЯТ** се задължава да извършва услугата, предмет на настоящия договор, при условията на този договор и на други, възникнали във връзка с провеждането на конкурс/-и, и изискани от **ВЪЗЛОЖИТЕЛЯ**, извън посочените в Техническата спецификация към обявата.

**(2)** **ИЗПЪЛНИТЕЛЯТ** се задължава да:

1. Попълва при всеки конкурс Приложение № 1 от Наредбата за провеждане на конкурсите за държавни служители, което съдържа информация за конкурсната длъжност, съгласно длъжностна характеристика на **ВЪЗЛОЖИТЕЛЯ;**
2. Изготви условията за участие в конкурса, които съдържат минималните и специфични изисквания за заемане на съответната длъжност, на основание длъжностната характеристика и заповедта за стартиране на конкурса, издадена от **ВЪЗЛОЖИТЕЛЯ**;
3. Изготви обявление за публикуване, съгласно изискванията на Закона за държавния служител и Наредбата за провеждане на конкурсите за държавни служители, в което посочва срок за подаване на заявленията, както и адреса, където ще се подават първоначално документите за кандидатстване – деловодството на **ВЪЗЛОЖИТЕЛЯ**;
4. Публикува обявлението в избран от него портал за търсене на работа;
5. Изпраща на **ВЪЗЛОЖИТЕЛЯ** обявлението за публикуване на официалната му интернет страница.
6. В срок от 3 (три) дни след получаване на заявленията на кандидатите от **ВЪЗЛОЖИТЕЛЯ** по опис, да направи анализ на подадените документите, в който да отрази съответствието на документите с изискванията в обявлението и да го предаде, заедно с всички заявления на председателя на конкурсната комисия по опис;
7. Определи 4 (четирима) свои представили за членове на конкурсната комисия, в която ще се оценяват кандидатите, като най-малко 2 (двама) от тях да са специалисти в съответната професионална област;
8. Разгледа заявленията на кандидатите, съвместно с определените от **ВЪЗЛОЖИТЕЛЯ** членове на конкурсната комисия, за удостоверяване изпълнението на минималните и специфични изисквания за заемането на длъжността, определени в обявлението;
9. Участва чрез своите представители в работата и при вземането на решения на конкурсната комисия.

**Чл. 8.** За срока на договора **ИЗПЪЛНИТЕЛЯТ** се задължавада осигурява 4 (четирима) свои представили за членове на конкурсната комисия, като най-малко 2 (двама) от тях следва да са специалисти в професионалната област, в която ще се оценяват кандидатите – въздушен, воден и железопътен транспорт.

**Чл. 9. ИЗПЪЛНИТЕЛЯТ**, вкл. наети от него лица или каквито и да било трети лица, няматправо да използва по какъвто и да е начин и да разпространяват информация, която са узнали при изпълнение на този договор.

**Чл. 10. ИЗПЪЛНИТЕЛЯТ** има право да получи възнаграждение в размер, при условия и по ред, определени в настоящия договор.

## VІ. НЕУСТОЙКИ. ОБЕЗЩЕТЕНИЯ

**Чл. 11.** **(1)** При забавено изпълнение на някое от задълженията по договора, свързано с участие в провеждането на конкретен конкурс, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1% (един процент) от стойността на съответното неизпълнение за всеки просрочен ден, но не повече от 25% (двадесет и пет процента) от стойността по чл. 3, ал. 1.

**(2)** При некачествено или частично изпълнение на някое от задълженията по договора, свързано с участие в провеждането на конкретен конкурс, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 25% (двадесет и пет процента) от стойността от стойността по чл. 3, ал. 1.

**(3)** При нарушение на забраната по чл. 9 **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 300% (триста процента) от стойността по чл. 3, ал. 1.

**Чл. 12.** Страните запазват правото си да търсят обезщетение за вреди по съдебен ред, ако тяхната стойност е по-голяма от изплатените неустойки по този раздел.

**VІІ. ПРЕКРАТЯВАНЕ НА ДОГОВОРА**

**Чл. 13. (1)** Договорът се прекратява при условията на чл. 2.

**(2)** Договорът може да бъде прекратен:

**1.** по взаимно съгласие между страните, изразено писмено;

**2.** когато изпълнението стане невъзможно поради причина, за която никоя от страните не носи отговорност.

**Чл. 14**. **(1) ВЪЗЛОЖИТЕЛЯТ** може да развали договора едностранно, с едномесечно писмено предизвестие, когато **ИЗПЪЛНИТЕЛЯТ**:

**1**. забави изпълнението на някое от задълженията си по договора с повече от 10 (десет) работни дни;

**2.** не отстрани допуснати неточности по изготвения анализ на подадените документите в определения от **ВЪЗЛОЖИТЕЛЯ** разумен срок;

**3.** системно не изпълнява задълженията си по договора. „Системно неизпълнение” е допуснато три и повече пъти неизпълнение.

**(2) ИЗПЪЛНИТЕЛЯТ** може да развали договора едностранно, с едномесечно писмено предизвестие, когато **ВЪЗЛОЖИТЕЛЯТ** забави изпълнението на някое от задълженията си по договора с повече от 10 (десет) работни дни.

**Чл. 15**. При разваляне на договора **ИЗПЪЛНИТЕЛЯТ** се задължава да прекрати по-нататъшната работа, с изключение на такава, която може да бъде необходима или разпоредена от **ВЪЗЛОЖИТЕЛЯ** с оглед приключване на поети задължения по конкретен конкурс.

# VІІІ. ОБЩИ УСЛОВИЯ

**Чл. 16.** Всички спорове между страните се уреждат чрез преговори, а при непостигане на съгласие – по съдебен ред.

**Чл. 17.** Всички съобщения във връзка с настоящия договор са валидни, ако са направени в писмена форма от упълномощени представители на страните и изпратени на съответните адреси (в т.ч. факс номера и/или електронен адрес) на страните по договора. Ако някоя от страните промени адреса си, следва незабавно да уведоми другата за направените промени. Съобщенията се считат за връчени и в случай, че има промяна в седалището и адреса на управление на всяка една от страните, ако тя не е уведомила в писмен вид другата страна за промяната.

**Чл. 18.** **(1)** **ВЪЗЛОЖИТЕЛЯТ** определя следните лица за контакти с **ИЗПЪЛНИТЕЛЯ** във връзка с изпълнението на договора:

1. …………………………………………………….

2. …………………………………………………….

**(2)** **ИЗПЪЛНИТЕЛЯТ** определя следните лица за контакти с **ВЪЗЛОЖИТЕЛЯ** във връзка с изпълнението на договора:

1. ………………………………………………………………….

2. …………………………………………………………………..

**(3)** Страните могат да упълномощават писмено и други служители, които да ги представляват, за което предварително са длъжни да уведомят насрещната страна.

Чл. 19. За неуредените с този договор въпроси се прилагат разпоредбите на ЗЗД и разпоредбите на действащото законодателство на Република България.

**Чл. 20.** Неразделна част от този договор са Ценовото предложение на **ИЗПЪЛНИТЕЛЯ** иТехническата спецификация на **ВЪЗЛОЖИТЕЛЯ** от оферта, рег. № ………….**.**

Този договор се състави и подписа в четири еднообразни екземпляра – един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

ЗА ВЪЗЛОЖИТЕЛЯ: ИЗПЪЛНИТЕЛ: